ระเบียบ ก.บ.ศป. ว่าด้วยรถยนต์หุ้มเกราะป้องกันกระสุนพ.ศ. ๒๕๖๑ โดยที่เป็นการสมควรให้มีระเบียบ ก.บ.ศป. ว่าด้วยรถยนต์หุ้มเกราะป้องกันกระสุน เพื่อประโยชน์ ในการควบคุมการใช้งานและการดูแลรักษาให้มีประสิทธิภาพอาศัยอํานาจตามความในมาตรา ๔๑/๘ (๑) และ (๖) แห่งพระราชบัญญัติจัดตั้งศาลปกครองและ วิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครอง และวิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยรถยนต์หุ้มเกราะป้องกันกระสุน พ.ศ. ๒๕๖๑"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ หรือคําสั่งอื่นใดในส่วนที่กําหนดไว้ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้"รถยนต์หุ้มเกราะป้องกันกระสุน" หมายความว่า รถส่วนกลางพร้อมอุปกรณ์ในการป้องกัน ร่างกายหรือชีวิตบุคคล จากการประทุษร้ายโดยอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน ที่สํานักงานจัดไว้เพื่อกิจการอันเป็นส่วนรวมของศาลปกครองและสํานักงาน หรือเพื่อประโยชน์ของทางราชการ ทั้งนี้ ตามประกาศกระทรวงกลาโหม เรื่อง กําหนดยุทธภัณฑ์ ที่ต้องขออนุญาตตามพระราชบัญญัติควบคุมยุทธภัณฑ์ พ.ศ. ๒๕๓๐"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"ข้าราชการ" หมายความว่า ข้าราชการศาลปกครอง พนักงานราชการศาลปกครอง ลูกจ้างประจํา และลูกจ้างชั่วคราว"ผู้อนุญาต" หมายความว่า ประธานศาลปกครองสูงสุด หรืออธิบดีศาลปกครองชั้นต้น หรือเลขาธิการ หรือผู้ที่ได้รับมอบหมาย"ผู้รับอนุญาต" หมายความว่า ผู้ที่ได้รับอนุญาตให้ใช้รถยนต์หุ้มเกราะป้องกันกระสุน"นายทะเบียน" หมายความว่า ผู้อํานวยการสํานักบริหารทรัพย์สิน หรือผู้อํานวยการสํานักงาน ศาลปกครองในภูมิภาค หรือข้าราชการฝ่ายศาลปกครองไม่ต่ํากว่าระดับชํานาญการพิเศษ ซึ่งเลขาธิการ แต่งตั้งให้ทําหน้าที่เป็นนายทะเบียนรถยนต์หุ้มเกราะป้องกันกระสุน"ผู้ควบคุม" หมายความว่า ข้าราชการฝ่ายศาลปกครองไม่ต่ํากว่าระดับชํานาญการ ซึ่งประธาน ศาลปกครองสูงสุด หรืออธิบดีศาลปกครองชั้นต้น หรือเลขาธิการ แต่งตั้งให้ทําหน้าที่ควบคุมการใช้รถยนต์ หุ้มเกราะป้องกันกระสุน"พนักงานขับรถยนต์" หมายความว่า ผู้ที่มีหน้าที่หรือผู้ที่ได้รับมอบหมายให้ขับรถยนต์หุ้มเกราะ ป้องกันกระสุนข้อ ๕ ให้เลขาธิการเป็นผู้รักษาการตามระเบียบนี้ และให้มีอํานาจตีความและวินิจฉัยปัญหา กําหนดหลักเกณฑ์และวิธีปฏิบัติเพื่อให้เป็นไปตามระเบียบนี้หมวด ๑ บททั่วไป ข้อ ๖ ให้สํานักงานจัดให้มีรถยนต์หุ้มเกราะป้องกันกระสุนเพื่อใช้ในภารกิจการรักษาความปลอดภัย ของข้าราชการและทรัพย์สินของทางราชการข้อ ๗ รถยนต์หุ้มเกราะป้องกันกระสุนซึ่งมีอายุการใช้งานมาแล้วไม่น้อยกว่าห้าปี ให้ถือเป็นเกณฑ์ ที่จะพิจารณาจัดหารถคันใหม่ทดแทนคันเก่า สําหรับรถยนต์หุ้มเกราะป้องกันกระสุนที่ได้รับความเสียหายต้องเสียค่าซ่อมสูง หรือประโยชน์ ที่จะได้รับไม่คุ้มค่ากับค่าซ่อม หรือเมื่อซ่อมแล้วไม่อยู่ในสภาพที่ใช้การได้โดยปลอดภัยไม่อยู่ในบังคับ ของระยะเวลาดังกล่าวข้อ ๘ พนักงานขับรถยนต์จะต้องเป็นผู้ที่ได้รับอนุญาตจากทางราชการให้ขับรถได้ตามกฎหมาย และจะต้องเป็นผู้มีความสามารถและประสบการณ์ในการขับรถ โดยจะต้องผ่านการอบรมตามที่ สํานักงานกําหนดข้อ ๙ กรณีที่ไม่มีพนักงานขับรถยนต์ หรือมีแต่ไม่สามารถปฏิบัติหน้าที่ได้ ประธานศาลปกครองสูงสุด หรืออธิบดีศาลปกครองชั้นต้น หรือเลขาธิการ อาจให้ข้าราชการของสํานักงานศาลปกครองนั้น ๆ เป็นผู้ขับรถยนต์หุ้มเกราะป้องกันกระสุนได้ สําหรับสํานักงานศาลปกครองยะลา กรณีที่ไม่มีพนักงานขับรถยนต์หรือมีแต่ไม่สามารถ ปฏิบัติหน้าที่ได้ หรือเพื่อความปลอดภัยในร่างกาย ชีวิตของข้าราชการ และทรัพย์สินของทางราชการ อธิบดีศาลปกครองยะลาอาจให้ข้าราชการหรือบุคคลอื่นที่เห็นว่าเหมาะสมเป็นผู้ขับรถยนต์หุ้มเกราะป้องกันกระสุนได้ข้อ ๑๐ กรณีมีเหตุสมควรหรือตามรายงานความเห็นของนายทะเบียนตามข้อ ๒๑ (๕) เลขาธิการอาจสั่งให้มีการจําหน่ายหรือทําลายรถยนต์หุ้มเกราะป้องกันกระสุนได้ตามกฎหมาย และระเบียบที่เกี่ยวข้องหมวด ๒ การอนุญาต ข้อ ๑๑ ให้บุคคลต่อไปนี้มีอํานาจอนุญาตให้ใช้รถยนต์หุ้มเกราะป้องกันกระสุน ดังนี้๑) ประธานศาลปกครองสูงสุด หรืออธิบดีศาลปกครองชั้นต้น แล้วแต่กรณี ให้มีอํานาจอนุญาต ให้ใช้รถยนต์หุ้มเกราะป้องกันกระสุนที่อยู่ในความครอบครอง (๒) เลขาธิการหรือรองเลขาธิการที่ได้รับมอบหมาย ให้มีอํานาจอนุญาตได้ทุกกรณีข้อ ๑๒ การให้ใช้รถยนต์หุ้มเกราะป้องกันกระสุนต้องเป็นไปเพื่อภารกิจการรักษาความปลอดภัย ของข้าราชการและทรัพย์สินของทางราชการตามหลักเกณฑ์ ดังนี้ (๑) เพื่อกิจการอันเป็นส่วนรวมของศาลปกครองและสํานักงาน หรือ (๒) เพื่อกิจการที่เป็นประโยชน์เกี่ยวเนื่องกับราชการ การกุศลสาธารณะ งานสาธารณประโยชน์ หรืองานสวัสดิการในกิจการเฉพาะคราวของข้าราชการในศาลปกครองและสํานักงาน ข้อ ๑๓ เมื่อผู้อนุญาตเห็นสมควรให้ใช้ ให้อนุญาตโดยอาจกําหนดระยะเวลาให้ใช้ พร้อมทั้ง ออกหนังสืออนุญาตให้ใช้กํากับไว้ หนังสืออนุญาตให้ใช้ตามวรรคหนึ่ง ให้เป็นไปตามแบบท้ายระเบียบนี้ ข้อ ๑๔ เมื่อผู้อนุญาตเห็นสมควรหรือตามรายงานความเห็นของนายทะเบียนหรือผู้ควบคุม ผู้อนุญาตอาจยกเลิกการอนุญาตได้หมวด ๓ การรับอนุญาต ข้อ ๑๕ ผู้มีสิทธิขอใช้รถยนต์หุ้มเกราะป้องกันกระสุน ได้แก่ (๑) ข้าราชการ (๒) หน่วยงานในสังกัดสํานักงาน ข้อ ๑๖ การขอใช้รถยนต์หุ้มเกราะป้องกันกระสุน ผู้มีสิทธิขอใช้จะต้องยื่นคําขอ โดยระบุเหตุผล ความจําเป็นในการขอใช้ต่อผู้อนุญาต กรณีผู้อนุญาตเป็นผู้ใช้รถยนต์หุ้มเกราะป้องกันกระสุนเอง ให้ออกหนังสืออนุญาตให้ใช้กํากับไว้ คําขอตามวรรคหนึ่ง ให้เป็นไปตามแบบท้ายระเบียบนี้ข้อ ๑๗ เมื่อมีการอนุญาตให้ใช้รถยนต์หุ้มเกราะป้องกันกระสุนแล้ว ให้ผู้รับอนุญาตขอรับมอบ รถยนต์หุ้มเกราะป้องกันกระสุนจากนายทะเบียนหรือผู้ควบคุม แล้วแต่กรณี และให้นายทะเบียนหรือ ผู้ควบคุมทําหลักฐานการรับมอบไว้ หลักฐานการรับมอบตามวรรคหนึ่ง ให้เป็นไปตามแบบท้ายระเบียบนี้ข้อ ๑๘ ผู้รับอนุญาตหรือพนักงานขับรถยนต์มีหน้าที่ความรับผิดชอบ ดังนี้ (๑) ดูแลรักษารถยนต์หุ้มเกราะป้องกันกระสุนตามที่กําหนดไว้ในระเบียบนี้ (๒) รายงานเป็นหนังสือต่อผู้อนุญาตหรือนายทะเบียนหรือผู้ควบคุมในทันทีที่รถยนต์ หุ้มเกราะป้องกันกระสุนเกิดการชํารุด สูญหาย บุบสลาย หรือถูกทําลาย เว้นแต่มีเหตุจําเป็นไม่อาจรายงาน เป็นหนังสือในทันทีได้ ก็ให้รายงานโดยวิธีอื่นไปพลางก่อน กรณีรถยนต์หุ้มเกราะป้องกันกระสุนสูญหายให้แจ้งความที่สถานีตํารวจในท้องที่เกิดเหตุ เพื่อเป็นหลักฐานโดยเร็วด้วย (๓) นํารถยนต์หุ้มเกราะป้องกันกระสุนส่งคืนนายทะเบียนหรือผู้ควบคุมทันทีที่เสร็จภารกิจ หรือเมื่อถูกยกเลิกการอนุญาต (๔) ชดใช้ความเสียหายใด ๆ ที่เกิดขึ้นอันเกิดจากการจงใจหรือประมาทเลินเล่ออย่างร้ายแรง (๕) เก็บรักษาหนังสืออนุญาตให้ใช้เพื่อให้สามารถตรวจสอบได้ตลอดระยะเวลาการใช้รถยนต์ หุ้มเกราะป้องกันกระสุน (๖) ปฏิบัติการอื่นใดที่เกี่ยวข้องตามที่ผู้อนุญาตเห็นสมควร การรายงานตามวรรคหนึ่ง (๒) และการส่งคืนตามวรรคหนึ่ง (๓) ให้เป็นไปตามแบบท้ายระเบียบนี้ ข้อ ๑๙ ห้ามผู้รับอนุญาตหรือผู้ใดทําการทดสอบหรือแก้ไขดัดแปลงรถยนต์หุ้มเกราะป้องกัน กระสุนทุกกรณี เว้นแต่เป็นการดําเนินการเพื่อประโยชน์ในการบํารุงรักษาหมวด ๔ การควบคุม ข้อ ๒๐ ให้ประธานศาลปกครองสูงสุด หรืออธิบดีศาลปกครองชั้นต้น และเลขาธิการมีหน้าที่ กํากับดูแลการใช้รถยนต์หุ้มเกราะป้องกันกระสุนข้อ ๒๑ ให้นายทะเบียนมีหน้าที่ ดังนี้ (๑) รายงานการตรวจสอบสภาพ ตรวจนับจํานวน การเก็บรักษา การใช้และการส่งคืนเสนอต่อ เลขาธิการ ทุกเดือนหรือตามคําสั่งของเลขาธิการ (๒) รายงานต่อเลขาธิการโดยเร็วเมื่อทราบว่ารถยนต์หุ้มเกราะป้องกันกระสุนเกิดการชํารุด สูญหาย บุบสลาย หรือถูกทําลาย (๓) รายงานต่อเลขาธิการกรณีการติดตามการชดใช้ค่าเสียหายตามข้อ ๑๘ (๔) (๔) รายงานผลการดําเนินการในการติดตามรถยนต์หุ้มเกราะป้องกันกระสุนที่อยู่ในความครอบครอง กลับคืนต่อเลขาธิการ กรณีที่ผู้รับอนุญาต หรือทายาทของผู้รับอนุญาต หรือผู้ครอบครอง ไม่ส่งคืนรถยนต์ หุ้มเกราะป้องกันกระสุนตามกําหนด(๕) เสนอให้มีการจําหน่ายหรือทําลายรถยนต์หุ้มเกราะป้องกันกระสุนที่เสื่อมสภาพ หรือหมดอายุ ต่อเลขาธิการ โดยการจําหน่ายหรือทําลายนั้น ให้ดําเนินการตามประกาศกระทรวงกลาโหม เรื่อง การกําหนดหลักเกณฑ์การปฏิบัติเกี่ยวกับยุทธภัณฑ์ประเภทที่ใช้สําหรับการป้องกันวัตถุระเบิด โดยอนุโลม (๖) จัดทําบัญชีรับจ่ายรถยนต์หุ้มเกราะป้องกันกระสุนเพื่อแสดงต่อพนักงานเจ้าหน้าที่ ตามพระราชบัญญัติควบคุมยุทธภัณฑ์ พ.ศ. ๒๕๓๐ข้อ ๒๒ ให้ผู้ควบคุมมีหน้าที่ ดังนี้ (๑) จัดระบบการควบคุมและเก็บรักษา (๒) ควบคุมตรวจสอบการใช้รถยนต์หุ้มเกราะป้องกันกระสุนให้เป็นไปด้วยความเรียบร้อย (๓) ตรวจสอบสภาพ ตรวจนับจํานวน รายงานการใช้ และการส่งคืนเสนอต่อผู้อนุญาตทุกเดือน หรือตามคําสั่งของผู้อนุญาต (๔) เสนอข้อมูลพร้อมความเห็นต่อผู้อนุญาตเพื่อพิจารณาอนุญาตให้ใช้รถยนต์หุ้มเกราะป้องกันกระสุน(๕) รายงานต่อผู้อนุญาตโดยเร็วเมื่อทราบว่ารถยนต์หุ้มเกราะป้องกันกระสุนเกิดการชํารุด สูญหาย บุบสลาย หรือถูกทําลาย (๖) รายงานต่อผู้อนุญาตในทันทีที่ทราบว่าผู้รับอนุญาตเสียชีวิต (๗) ดําเนินการใด ๆ เพื่อติดตามรถยนต์หุ้มเกราะป้องกันกระสุนที่อยู่ในความครอบครอง กลับคืนเมื่อเกิดการสูญหาย หรือผู้รับอนุญาตเสียชีวิต หรือผู้รับอนุญาตหรือทายาทของผู้รับอนุญาต หรือผู้ครอบครองไม่ส่งคืนรถยนต์หุ้มเกราะป้องกันกระสุนตามกําหนด และรายงานผลการดําเนินการ ดังกล่าวต่อผู้อนุญาต (๘) รายงานความเห็นเสนอต่อผู้อนุญาตเพื่อยกเลิกการอนุญาต เมื่อปรากฏว่าผู้รับอนุญาต ฝ่าฝืนหรือไม่ปฏิบัติตามข้อ ๑๘ และข้อ ๑๙ หรือมีเหตุตามข้อ ๒๓ (๙) รวบรวมรายงานตามข้อ ๑๘ (๒) และรายงานความเห็นเสนอต่อผู้อนุญาต (๑๐) ปฏิบัติการอื่นใดที่เกี่ยวข้องตามที่เลขาธิการมอบหมาย กรณีตามวรรคหนึ่ง (๓) (๕) และ (๗) ให้ผู้ควบคุมรายงานประธานศาลปกครองสูงสุด หรืออธิบดี ศาลปกครองชั้นต้น เพื่อแจ้งให้เลขาธิการทราบหมวด ๕ การยกเลิกการอนุญาต ข้อ ๒๓ ผู้รับอนุญาตอาจถูกยกเลิกการอนุญาตได้ในกรณี ดังนี้ (๑) พ้นจากการเป็นข้าราชการตามข้อ ๑๕ (๑) (๒) ไม่ปฏิบัติตามคําสั่งหรือเงื่อนไขของผู้อนุญาต (๓) ถูกตั้งกรรมการสอบสวนทางวินัยเกี่ยวกับการใช้รถยนต์หุ้มเกราะป้องกันกระสุน(๔) เมื่อผู้อนุญาตเห็นควรมีคําสั่งตามข้อ ๑๔ (๕) เมื่อผู้รับอนุญาตฝ่าฝืนหรือไม่ปฏิบัติตามระเบียบนี้หรือคําสั่งหรือหลักเกณฑ์ที่เลขาธิการกําหนดหมวด ๖ การเก็บรักษาและการซ่อมบํารุง ข้อ ๒๔ ให้สํานักงานและหน่วยงานในสังกัดสํานักงานที่มีรถยนต์หุ้มเกราะป้องกันกระสุน ไว้ในครอบครอง จัดสถานที่เก็บรักษารถยนต์หุ้มเกราะป้องกันกระสุน หรือเก็บรักษาไว้ในบริเวณ ของหน่วยราชการนั้น โดยจะต้องมีความมั่นคง แข็งแรง และปลอดภัย หากสถานที่เก็บรักษาหรือบริเวณของหน่วยราชการไม่มีความปลอดภัยเพียงพอหรือมีราชการจําเป็น และเร่งด่วน ให้ประธานศาลปกครองสูงสุด หรืออธิบดีศาลปกครองชั้นต้น หรือเลขาธิการพิจารณา สถานที่อื่น ซึ่งมั่นคง แข็งแรง และปลอดภัยเป็นสถานที่เก็บรักษารถยนต์หุ้มเกราะป้องกันกระสุน เป็นการชั่วคราวหรือเป็นครั้งคราว การจะใช้สถานที่ใดเป็นสถานที่เก็บรักษา หรือเปลี่ยนแปลงสถานที่เก็บรักษาเป็นการชั่วคราว นอกจากบริเวณของหน่วยราชการ ให้นายทะเบียนหรือผู้ควบคุมรถยนต์หุ้มเกราะป้องกันกระสุน เสนอรายงานเพื่อขออนุญาตพร้อมด้วยเหตุผลความจําเป็น และรายละเอียดของสถานที่ที่จะนํา รถยนต์หุ้มเกราะป้องกันกระสุนไปเก็บรักษา ซึ่งแสดงให้เห็นอย่างชัดเจนว่ามีความปลอดภัยเพียงพอ ประกอบการพิจารณาต่อประธานศาลปกครองสูงสุด หรืออธิบดีศาลปกครองชั้นต้น หรือเลขาธิการ ข้อ ๒๕ ในกรณีที่เกิดความเสียหายขึ้นแก่รถยนต์หุ้มเกราะป้องกันกระสุน และอยู่ในระหว่าง ที่ดําเนินการหาผู้รับผิดชดใช้ค่าเสียหายที่เกิดขึ้น หากส่วนราชการมีความจําเป็นต้องใช้รถคันนั้น ให้นายทะเบียนหรือผู้ควบคุมรายงานขออนุมัติซ่อมรถคันนั้นต่อประธานศาลปกครองสูงสุด หรืออธิบดี ศาลปกครองชั้นต้น หรือเลขาธิการ แล้วแต่กรณี โดยเบิกจ่ายเงินงบประมาณไปก่อนได้ ข้อ ๒๖ การซ่อมบํารุง การเบิกจ่ายน้ํามันเชื้อเพลิง การจัดหาอุปกรณ์รักษาความปลอดภัย และการจัดทําประกันภัย ให้นําระเบียบว่าด้วยรถราชการของสํานักงานมาใช้บังคับโดยอนุโลมหมวด ๗ การส่งคืนและการชดใช้ค่าเสียหาย ข้อ ๒๗ การส่งคืนรถยนต์หุ้มเกราะป้องกันกระสุนให้ถือปฏิบัติ ดังนี้ (๑) กรณีผู้รับอนุญาตพ้นจากการเป็นข้าราชการตามข้อ ๑๕ (๑) ให้ส่งคืนทันที (๒) กรณีส่งคืนตามข้อ ๑๘ (๓) ให้ผู้รับอนุญาตส่งคืนทันทีเมื่อเสร็จภารกิจหรือมีคําสั่งยกเลิก การอนุญาตข้อ ๒๘ ความรับผิดและการชดใช้ค่าเสียหายตามระเบียบนี้ ให้เป็นไปตามหลักเกณฑ์ว่าด้วย ความรับผิดทางละเมิดของเจ้าหน้าที่หมวด ๘ บทเฉพาะกาล ข้อ ๒๙ ให้นําระเบียบนี้ไปใช้บังคับกับรถยนต์หุ้มเกราะป้องกันกระสุนที่ได้รับมอบ จากหน่วยงานอื่นของรัฐหรือบุคคลอื่นมาใช้ในราชการด้วย โดยอนุโลม